Diari Oficial de la Generalitat Valenciana


Sumari del DOGV 9189, del 06-10-2021 (2021/9546)

RESOLUCIÓ de 21 de setembre de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Maravillas, amb codi 17414761, de València.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9546


Data del document
:   21-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 de setembre de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Maravillas, amb codi 64512163, de València. [2021/9546]  
Antecedents de fet  
Primer. El centre privat d'Educació Infantil de primer cicle, denominat Maravillas, amb codi 19589739, de València, està autoritzat per Resolució de 28 de maig de 2012, de la Conselleria d'Educació, Formació i Ocupació, per la qual es modifica la seua autorització, amb la següent composició:  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars.  
- 1 unitat per a escolars de 0 a 2 anys, amb 8 llocs escolars.  
Segon. Segons un informe de la Inspecció d'Educació de data 19 d'octubre de 2020 es constata que el centre en qüestió ha deixat d'impartir els ensenyaments per als quals va ser autoritzat.  
Tercer. En data 29 d'octubre de 2020 el centre és requerit perquè, en el termini de deu dies, presente la documentació que considere pertinent en relació amb el cessament de les activitats. En data de hui, no hi ha constància que el centre haja presentat cap documentació.  
Quart. En data 6 de juliol de 2021 es notifica a la titularitat del centre l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats del centre privat d'Educació Infantil de primer cicle Maravilla,s amb codi 31911800, de València. En aquest es concedeix un termini de 10 dies per a presentar al·legacions, i no hi ha constància en data de hui d'haver sigut presentada cap documentació.  
Cinqué. El cessament d'activitats docents d'aquest centre no comporta cap perjudici greu per a l'interés públic.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Vist l'article 16.1 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
  
Tenint constància del fet fefaent del cessament de l'activitat, segons informe de la Inspecció educativa, resolc:  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Codi del centre: 43441468.  
Denominació genèrica del centre: centre privat d'Educació Infantil de primer cicle.  
Denominació específica del centre: Maravillas.  
Titularitat: Escola Infantil Meravelles, Cooperativa Valenciana.  
Domicili: c/ Poeta Mas i Ros, núm. 3 i 5.  
Localitat: València (46849).  
Província: València  
  
La present resolució tindrà efectes acadèmics a l'inici del curs escolar 2021-2022.  
Aquesta autorització donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 21 de setembre de 2021.- El conseller d'Educació, Cultura i Esport: Vicent Marzà i Ibáñez.